Qui fou Àlope?
Àlope (en grec antic Άλοπή), va ser, segons la mitologia grega, una filla de Cerció, un bandoler que regnava a Eleusis.
Va ser estimada per Posidó sense que ho sabés el seu pare, i va tenir un fill del déu. Per amagar-lo de la crueltat del seu pare, va ordenar a la seva mainadera que abandonés l'infant al bosc. Una euga (animal consagrat a Posidó), va alletar la criatura. Un pastor la va trobar i la va recollir, però un altre pastor la reclamà per ell. El primer es va quedar els bolquers, que eren molt rics, i li donà el nen. L'altre, indignat, es va anar a queixar al rei, Cerció, que, quan va veure la roba, va sospitar de la seva filla. La mainadera va ser obligada a explicar la història. Àlope va ser executada, i el nen abandonat una altra vegada al bosc. Una altra euga va córrer a alletar-lo i un altre pastor el tornà a recollir, i li va posar de nom d'Hipòtou. Més endavant, Hipòtou va ser l'epònim dels hipotoòntides, un demos de l'àtica. Quan Teseu matà Cerció, va anar a veure l'heroi per reclamar-li el regne, i Teseu li va cedir.
Àlope va ser convertida en font per Posidó després de la seva mort.
Una filla de Cerció.